Diari Oficial de la Generalitat Valenciana


Sumari del DOGV 5136, del 16-11-2005 (2005/12153)

ACORD d'11 de novembre de 2005, del Consell de la Generalitat, pel qual es declara l'ocupació urgent dels béns i drets subjectes a una expedient d'expropiació forçosa de l'Ajuntament de Benicarló.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5136

Data del DOGV
:   16-11-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/12327


Data del document
:   11-11-2005

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Benicarló
    * expropiació
    * administració local

ACORD d'11 de novembre de 2005, del Consell de la Generalitat, pel qual es declara l'ocupació urgent dels béns i drets subjectes a una expedient d'expropiació forçosa de l'Ajuntament de Benicarló. [2005/X12664]
  
El Consell de la Generalitat, en la reunió del dia 11 de novembre de 2005, va adoptar l'acord següent:
  
L'Ajuntament de Benicarló, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de pont de l'avinguda Papa Lluna sobre la rambla d'Alcalà.
  
La dita declaració d'urgent ocupació es justifica per les raons següents: l'obra del pont de l'avinguda Papa Lluna sobre la rambla d'Alcalà ha de dur-se a terme amb celeritat ja que cal evitar les inundacions que periòdicament pateix la zona adjacent a la rambla d'Alcalà, amb greus danys en tot l'entorn del barranc afectat per la barrera que suposa el pont de l'avinguda Papa Lluna, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel Ple de la Corporació.
  
En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, de Govern Valencià, a proposta del conseller de Justícia, Interior i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Benicarló per a l'execució del projecte del pont de l'avinguda Papa Lluna sobre la rambla d'Alcalà.
  
Relació de béns afectats:
  
Finca única
  
- Descripció de la finca: finca sítia a la partida Solades o Estany del terme de Benicarló, sítia a l'avinguda Papa Lluna núm. 178, hui 314, de superfície 4.464,03 m². Dins del seu perímetre hi ha edificada una nau industrial de forma irregular, d'una sola planta que ocupa una superfície de 1.389,60 m².
  
- Identificació cadastral: 4152669PB8516O1436IH.
  
- Titulars registrals. Propietaris:
  
- Sergio Escuder Ayza.
  
Solades, 220, Benicarló.
  
Œ part indivisa.
  
- Beatriz Escuder Ayza.
  
Av. de la Mediterrània, 9, Benicarló.
  
Œ part indivisa.
  
- Promociones Turísticas La Torre, SL.
  
Av. Papa Lluna 220, Benicarló.
  
œ part indivisa.
  
- Dades registrals: finca inscrita al Registre de la Propietat de Vinaròs, al tom 933, llibre 241, foli 191, finca núm. 7709.
  
- Límits: nord, barranquet; sud, José Escuder Gil; est, carretera i oest, finca segregada mitjançant porció de terreny propietat de Joaquín Escuder Llorach.
  
- Superfície a expropiar: 338 m2.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit les al·legacions, davant de la corporació local expropiadora, només als efectes d'esmenar possibles errors que s'hagen produït en relacionar els béns afectats per la l'ocupació urgent.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra ell els recursos següents:
  
a) Recurs potestatiu de reposició davant el Consell de la Generalitat, en el termini d'un mes comptador a partir de l'endemà d'aquell en què tinga lloc la publicació d'este acord en el Diari Oficial de la Generalitat Valenciana. Contra la desestimació expressa del recurs potestatiu de reposició es podrà interposar, en el termini de dos mesos, o, si fa el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En el cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
València, 11 de novembre de 2005
  
El vicepresident i secretari del Consell de la Generalitat,